สนามกีฬาป็อลยุด

สนามกีฬาป็อลยุด (โครเอเชีย: Stadion Poljud) เป็นสนามกีฬาอเนกประสงค์ในเมืองสปลิตของประเทศโครเอเชีย ตั้งชื่อตามย่านป็อลยุด และตั้งอยู่ทางตอนเหนือของคาบสมุทรสปลิต ชื่อเดิมของสนามแห่งนี้คือ "สนามกีฬานครในป็อลยุด" (โครเอเชีย: Gradski stadion u Poljudu) สนามแห่งนี้เปิดใช้งานในเดือนกันยายน ค.ศ. 1979 และเป็นสนามเหย้าของสโมสรฟุตบอลคัยดูกสปลิต มีความจุ 34,198 ที่นั่ง สนามกีฬาป็อลยุดเคยใช้จัดงานเมดิเตอร์เรเนียนเกมส์ 1979 ซึ่งทำพิธีเปิดโดยประธานาธิบดียูโกสลาเวีย ยอซิป บรอซ ตีโต ความจุเริ่มแรกอยู่ที่ 55,000 ที่นั่ง และได้ขยายเพิ่มเป็น 62,000 ที่นั่งในคริสต์ทศวรรษ 1980 ก่อนที่จะติดตั้งเก้าอี้ในคริสต์ทศวรรษ 1990 ทำให้ความจุลดลงเหลือเพียง 35,000 ที่นั่ง นอกจากนี้ สนามกีฬาป็อลยุดยังเคยใช้งานยูโรเปียนแอธเลติกแชมเปียนชิป 1990, ไอเอเอเอฟ คอนติเนนทัลคัพ 2010 และอัลตรายุโรป ระหว่าง ค.ศ. 2013–2018 การแข่งขันระดับทีมชาติ อ้างอิง แหล่งข้อมูลอื่น Virtual Tour Stadium photos at stadionwelt.de เก็บถาวร 2011-07-16 ที่ เวย์แบ็กแมชชีน Aerial Photo from Google Maps